open-index/open-wikipedia-markdown huggingface dataset:
Rhode Islands flagg

**Rhode Islands flagg** er hvitt med et gullanker og et bånd med mottoet «Hope» i midten omkranset av tretten gull-stjerner. Flagget ble innført 19. mai 1897. Det har proporsjonene 29:33.

Ankeret symboliserer håp, noe som også framgår av delstatenes motto «Hope» (Håp), som er plassert på båndet under ankeret. De tretten stjernene symboliserer de opprinnelige koloniene som ble USAs tretten første delstater. Rhode Island ble USAs trettende delstat i 1790. 

## Tidligere flagg
Rhode Islands første flagg ble innført 30. mars 1877. Dette var hvitt og hadde et rødkantet hvitt skjold hvorpå et blått anker var plassert, det hele omgitt av en krans av 38 blå stjerner.

Delstatsflagg nummer to ble innført 1. februar 1882. Dette var blått og hadde et gult anker i midten omgitt av en krans av tretten gule stjerner. Flagget var i bruk til delstatens nåværende flagg ble innført i 1897.

## Litteratur
* Whitney Smith: *The Flag Book of the United States — The Story of the Stars and Stripes and the Flags of the Fifty States*, 1970

## Eksterne lenker
* Rhode Island (U.S.) fra Flags of the World
Eve of Destiny

**Eve of Destiny** er et japansk band, grunnlagt i 1999 av Haruhiko Ash (tidligere medlem av Zolge). Bandets andre medlem er Közi (fra Malice Mizer). 
Eve of Destiny har opptrådt i Tyskland, Ungarn, Sveits, Filippinene, Slovakia, Nederland, Japan, Frankrike, Østerrike, Australia, Polen, og Sverige.

## Diskografi
**[[Nervous and Innocence]]* (2005)

## Eksterne lenker
*
«Nornen» (korvett fra 1855)

**«Nornen»** var en korvett i den Kongelige Norske Marinen, sjøsatt i 1855. Hun ble mellom 1865 og 1893 benyttet som kadettskip.

«I alt har «Nornen» gjort 32 togter tilsjøs, og fra 1865 til 1893 var den kadetskib. Den aller største del av vort officerskorps har saaledes faat sin orlogsutdannelse på «Gamle Nornen», og det maa sies til dens ros at et fartøi, bedre skikket for sit øiemed, har neppe nogensinde flytt paa vandet. Med sin usedvanlig høie rig og sitt slanke, lette skrog var denne en type paa et orologsfartøi av den gamle skole, seilte som en brand og manøvrerte som en baat; vel at merke for seil. Som dampskib var den derimot ikke rar.»

## Referanser
Atman

**Atman** betyr «*selv*» og brukes om menneskets sjel. Uttrykket kommer fra buddhismen og hinduismen. Atman beskriver menneskets evige åndelige del. Buddhistene benekter denne evige Atman og har læren om *[[Anatman|an-atman]]* eller «ikke-atman». Hinduer tror at alle levende vesener har en evig sjel, som de kaller Atman. De tror at sjelen vandrer videre til en ny eksistens, omtrent som når noen kler av seg de gamle klærne og tar på seg nye.

Ifølge vedisk filosofi er Atman dekket av fem lag av ignoranse: Koshaer

## Referanser
Kast alle papirene

***Kast alle papirene*** er et album av den norske popgruppa deLillos. Plata ble utgitt i 1999 og er innspilt i familiehytten til Lars Lillo-Stenberg Kjerringvik.

## Sporliste
#«Merkelig balanse» (Lars Lillo-Stenberg)
#«Nå vil vi til Sverige» (Lars Lillo-Stenberg)
#«Torkel Ravndal» (Lars Fredrik Beckstrøm)
#«Kom igjen» (Lars Lillo-Stenberg)
#«Seng» (Lars Lillo-Stenberg)
#«Familiepappa» (Lars Lillo-Stenberg)
#«Egoland» (Lars Fredrik Beckstrøm)
#«Gal» (Lars Lillo-Stenberg)
#«Sorgen er gledens venn» (Lars Lillo-Stenberg)
#«Brød» (Lars Lillo-Stenberg)
#«Kast alle papirene» (Lars Lillo-Stenberg)
#«Guddommelig plikt» (Lars Fredrik Beckstrøm)

## Personell
### deLillos
*Lars Lillo-Stenberg &ndash; vokal, gitar, piano, keyboard
*Lars Beckstrøm &ndash; bass, vokal
*Øystein Paasche &ndash; trommer
*Lars Lundevall, gitar, vokal
### Øvrige medvirkende
* Jørn Christensen - produsent, tekniker, miksing av på *Sorgen er gledens venn* og *Guddommelig plikt*
* Doug Henderson - miksing av *Kast alle papirene*
* Stewart Lerman - miksing
* Björn Engelmann - mastering
Ohios flagg

**Ohios flagg** er en splittstander med tre røde og to hvite striper og en blå trekant ved stangen der det er plassert en hvitkantet rød skive og hvite stjerner. Flagget ble innført 9. mai 1902 og er det eneste av USAs 50 delstatsflagg som ikke har en rektangulær form. Flagget er i størrelsesforholdet 8:13.

Formen på flagget påminner om kavaleriets flagg under den amerikanske borgerkrigen. Flagget er tegnet av John Eisenmann, som ønsket å vise delstatens lojalitet til unionen i flagget han tegnet og patenterte i 1901. Den store blå triangelen symboliserer Ohios åser og daler, mens de røde og hvite stripene symboliserer veiene og kanalene i delstaten. De sytten hvite stjernene på den blå triangelen symboliserer at Ohio var den syttende delstaten som gikk med i unionen. Stjernene er delt i to grupper. De tretten nærmest stangen representerer USAs opprinnelige delstater, mens gruppen av fire stjerner i spissen av trekanten viser til de fire som tilkom deretter, inkludert Ohio. Den røde sirkelen med hvit kant rundt er en «O», første bokstav i delstatens navn. Samtidig symboliserer dette også en hestekastanje, en henvisning til delstatens tilnavn: «The Buckeye State». 

Ohios flagg er sammen med Nepals flagg det eneste ikke rektangulære offisielle stats- eller delstatsflagget. 

## Litteratur
* Whitney Smith: *The Flag Book of the United States — The Story of the Stars and Stripes and the Flags of the Fifty States*, 1970
Oklahomas flagg

**Oklahomas flagg** består av en lys blå flaggduk med Osage-stammens tradisjonelle bisonskjold med sju ørne-fjær. Under skjoldet er delstatens navn «Oklahoma» skrevet med hvite bokstaver. Flagget ble innført 2. april 1925, da uten delstatsnavnet. Dette ble tilføyet 9. mai 1941.

Osage-skjoldet er dekket med to fredssymboler, den indianske fredspipen og olivenkvisten, den hvite befolkningens symbol for fred. Seks kors, de innfødtes symbol for stjerner, er plassert på skjoldet. Den blå feltet representerer det første offisielle flagget av de innfødte, Choctaw-indianernes flagg under den amerikanske borgerkrigen. Den blå fargen symboliserer lojalitet og hengivenhet.

## Historie

Oklahomas første flagg ble vedtatt 2. mars 1911, fire år etter at Oklahoma ble USAs 46. delstat. Flagget benyttet de samme fargene som i USAs flagg, rødt, hvitt og blått, da slik at en blåkantet hvit stjerne med tallet 46 i blått ble plassert i midten av en rød flaggduk. Tallet viser til at s nummer i unionen.

I 1924 ble det avholdt en konkurranse for å erstatte flagget med et nytt. Flagget fra 1911, med den hvite stjernen på rød bunn, ble i årene etter den russiske revolusjon assosiert med kommunisme. Den patriotiske organisasjonen Daughters of the American Revolution arrangerte derfor konkurranse om nytt flagg. Det vinnende bidraget var tegnet av Louise Funk Fluke. Det ble antatt som Oklahomas delstatsflagg 1925.

## Litteratur
* Whitney Smith: *The Flag Book of the United States — The Story of the Stars and Stripes and the Flags of the Fifty States*, 1970
Audioslave (album)

***Audioslave*** er det første albumet det amerikanske bandet Audioslave ga ut. Albumet kom ut i 2002. Chris Cornell fra Soundgarden er vokalist, mens de andre i bandet er fra Rage Against the Machine. Albumet inneholder 14 sanger. Det ble gitt ut fem singler fra albumet; «Cochise», «Show Me How to Live», «What You Are», «Like a Stone», og «I Am the Highway». Av disse var «Like a Stone» den mest suksessfule singlen. «Like a Stone» var også nominert for Best Hard Rock Performance i 2004.

## Sporliste
Alle sanger er skrevet av Chris Cornell sammen med Audioslave.

# «Cochise» &ndash; 3:42
# «Show Me How to Live» &ndash; 4:37
# «Gasoline» &ndash; 4:40
# «What You Are» &ndash; 4:09
# «Like a Stone» &ndash; 4:54
# «Set It Off» &ndash; 4:23
# «Shadow on the Sun» &ndash; 5:43
# «I Am the Highway» &ndash; 5:35
# «Exploder» &ndash; 3:26
# «Hypnotize» &ndash; 3:27
# «Bring Em Back Alive» &ndash; 5:29
# «Light My Way» &ndash; 5:03
# «Getaway Car» &ndash; 4:59
# «The Last Remaining Light» &ndash; 5:17

## Bonus
Man kan få tak i noen bonuser der man ser intervju med de forskjellige medlemmene av bandet.

## Singler
**Audioslave*
*#«Cochise» (2002)
*#«Like a Stone» (2003)
*#«Show Me How to Live» (2003)
*#«I Am the Highway» (2004)
*#«What You Are» (2004)

## Eksterne lenker
*
Revelations (album)

***Revelations*** er det tredje og siste studioalbumet til Audioslave. Chris Cornell forlot gruppen i februar 2007 og Tom Morello, Tim Commerford og Brad Wilk forlot gruppen for å gjenforene Rage Against the Machine sammen med Zack de la Rocha.

Albumet ble produsert av  Brendan O'Brien, som har produsert album for blant andre Soundgarden, Rage Against the Machine, Stone Temple Pilots, The Offspring, Pearl Jam, Incubus og Bruce Springsteen. På albumet spiller Audioslave mange politiske sanger, deriblant «Sound of a Gun» og «Wide Awake», som handler om orkanen Katrina.

Albumet ble sertifisert til gull i disse landene:
*USA for 500&nbsp;000 solgte enheter
*Canada for 50&nbsp;000 solgte enheter
*Australia for 35&nbsp;000 solgte enheter (første uke)
*New Zealand for 7&nbsp;500 solgte enheter (første uke).

## Sporliste
All tekst av Chris Cornell, musikk er skrevet og arrangert av Audioslave.

#«Revelations» — 4:12
#«One and the Same» — 3:38
#«Sound of a Gun» — 4:20
#«Until We Fall» — 3:50
#«Original Fire» — 3:38
#«Broken City» — 3:48
#«Somedays» — 3:33
#«Shape of Things to Come» — 4:34
#«Jewel of the Summertime» — 3:53
#«Wide Awake» — 4:26
#«Nothing Left to Say But Goodbye» — 3:32

## iTunes bonusspor
#«Show Me How To Live» (Live) (fra Quartfestivalen i Norge) – 5:02

## Best-Buy bonusspor (Japanske bonusspor)
#«Set It Off» (Live at The Quart Festival) – 4:25
#«Doesn't Remind Me» (Live at The Quart Festival) – 4:50
#«Gasoline» (Live at The Quart Festival) – 5:34
#«Out Of Exile» (Live at The Quart Festival) – 5:04

## Special Edition DVD
Special Edition DVD inneholder en 18 minutter lang dokumentar om bandet, og på slutten kommer det frem hva bandet mener om albumet og hva deres tanker bak det var. 

## Eksterne lenker
*
Ron McGovney

**Ron McGovney** (født 2. november 1962) spilte bass i Metallica da bandet startet i 1981. McGovney kjente James Hetfield i forkant av banddanningen. Han ble medlem i bandet sammen med Lars Ulrich og James Hetfield som hadde startet bandet i oktober -81. Ron McGovney forlot Metallica i slutten av 1982 og ble erstattet av Cliff Burton.

## Referanser


## Eksterne lenker
*
Magister militum

***Magister militum*** (latin for «herre/leder av soldatene»; flertall *magistri militum*) var en tittel opprettet av keiser Konstantin den store som den øverste militære graden i det romerske keiserriket. En *magister militum* var øverstkommanderende i et bestemt geografisk område, som for eksempel Trakia. Flere magistre ble mektige nok til å ta kontroll over riket med keiseren redusert til en marionett. I gresk kilder er begrepet oversatt som enten *strategos* eller *stratelates*, det vil si «hærfører». I Vestromerriket utviklet begrepet til *magister utriusque militiæ*, «øverstkommanderende». Denne mektige posisjonen ble ofte holdt av makten bak tronen, som blant annet Stilicho, Flavius Aetius, Ricimer, og andre.

## Referanser
Gjøgling

**Gjøgling** betegner utøvelse av underholdningskunster som krever oppøvd ferdighet. Noen forskjellige former for **gjøgling** er akrobatikk, sjonglering, ilddans og klovneri. Ordet brukes også som et synonym for sjonglering alene.

Ordet **gjøgler** kommer av det franske ordet «jongleur», som igjen har sin opprinnelse i latin «ioculari» og  «iocus» (engelsk: joke), som betyr vits/spøk.

## Se også
* Diabolo
* Akrobatikk
* Sjonglering
* Klovn
* Sirkus
* Gateartist

## Eksterne lenker
* Stella Polaris – Norsk gjøglertrupp
WDDM

**Windows Display Driver Model (WDDM)** er en ny drivermodell for video- og grafikkdrivere som ble utviklet av Microsoft i 2006 og kan tas i bruk siden Windows Vista.

## Fordeler

*Stabilitet
** Ifølge Microsoft gir den nye drivermodellen bedre stabilitet. Grafikkdrivere var på Windows XP en av de hyppigste årsakene til systemheng eller krasj. På Windows XP kjørte grafikkdriveren helt og holdent i "kernel mode", noe som gjorde at om den først fikk problemer ville dette påvirke hele systemet, ofte i form av en «blåskjerm».
** På Windows Vista er driveren delt i to. En minimal del kjører i kjernemodus og tar seg av enkelte lavnivåkommandoer, mens hoveddelen av arbeidet gjøres av den delen av driveren som kjører i "user mode".
** En ny tjeneste kalt Desktop Window Manager tar seg av den faktiske tegningen av vinduer på skjermen.
** Den nye strukturen, pluss støtte for deteksjon av heng og omstart av grafikkdrivere, vil kunne gi en mye mer stabil brukeropplevelse og mer effektiv utnyttelse av ressurser som GPU.

*Effektivitet
**Med dagens GPUer er det ikke mulig å dele GPU mellom flere applikasjoner: kun en kan bruke den av gangen. Dette forsøker drivermodellen å komme delvis til livs gjennom ulike API.
**For eksempel inkluderer Windows Presentation Foundation i .Net 3 støtte for å enkelt kunne gi vanlige applikasjoner (i.e. ikke spill eller tilsvarende), rike grafiske grensesnitt som bruker GPU.
**For å øke effektiviteten på et system som er såpass grafisk intensivt ble det lagt til rette for å bruke GPUen så effektivt som mulig:
***GPU Memory manager – tar seg av tildeling av nødvendig minne
***GPU Scheduler – tar seg av tidslukeplanlegging basert på de ulike applikasjonenes prioritet for GPU bruk. Slik kan GPU deles selv om dette ikke støttes i maskinvaren.

*Sikkerhet
**I alle systemer med multitasking mot, og delt tilgang til, en delt ressurs er sikkerhet viktig. Derfor er dette i større grad bygget inn i drivermodellen nå, spesielt i minne og scheduleringsmekanismene.

## Kompatibilitet
Endringene er såpass store at man trenger nye grafikkdrivere spesielt utviklet for Windows Vista. Det er derimot på 32-bits-utgaven mulig å bruke enkelte XP-drivere, men man mister mange av fordelene ved å gjøre dette: for eksempel den økte effektivitet og stabiliteten, noe som igjen kan medføre at gjennomsiktige vinduer eller andre deler av det nye grensesnittet i Windows Vista ikke lenger er støttet.

## Neste versjon
Microsoft har uttalt at Windows Vista også vil inkludere schedulering mot GPU, for mer effektiv utnyttelse av denne. Schedulering mot GPU vil derimot kreve en ny type GPU, men utviklingen av støtten for schedulering mot GPU skal være i gang.

## Referanser


## Eksterne lenker
* MSDN WDDM
Colorados flagg

**Colorados flagg** består av tre like brede horisontale felt; to blå felt med et hvitt i midten og med en rund rød «C» fyldt med en gyllen skive. Flagget ble offisielt innført 31. mars 1964. Det er i størrelsesforholdet 2:3.

Flaggets farger representerer fargene i delstatsblomsten *Aquilegia caerulea*, den blå, hvit og gule akeleien. Rødfargen spiller på delstatens navn, spansk for rødt. Rødt, hvitt og blått er også fargene i USAs flagg. Den hvite fargen kan også representere sølv og delstatens rike forekomster av edle metaller. Bokstaven C står ikke bare for delstaten, men også for delstatens kallenavn "Columbine State" og "Centennial State". Sistnevnte viser til at Colorado ble opptatt som delstat i unionen i jubileumsåret 1876.

Moderne forklaringer av fargene viser til at det blå symboliserer himmelen, gullfargen solen, det hvite de snødekte fjelltoppene og rødt symboliserer jorden.

## Tidligere flagg
Delstaten Colorados første flagg ble formelt vedtatt 9. april 1907 etter å ha vært i bruk i flere år. Flagget var blått og hadde delstatens våpen i midten. Det fikk bare noen få års offisiell levetid da det 5. april 1911 ble det byttet ut med et nytt delstatsflagg. Dette var blått over hvitt over blått, som dagens flagg, men hadde en langt mindre C med gul skive plassert nærmest stangen i den hvite stripen. Flagget var tegnet av Andrew Carlisle Johnson. Det la grunnlaget for delstaten Colorados flagg slik det er i dag, men lovvedtaket av 1911 spesifisert ikke størrelsen på bokstaven «C» eller hvilken nyanse de røde og blå fargene skulle ha. Derfor forekom det flagg med ulike fargenyanser og størrelse på emblemet. Den 28. februar 1929 ble det vedtatt at de blå og røde fargene på flagget skulle være de samme som i USAs flagg. Den 31. mars 1964 ble det bestemt at den gylne skivens diameter skulle ha samme størrelse som bredden til den hvite stripen i midten.

## Litteratur
* Whitney Smith: *The Flag Book of the United States — The Story of the Stars and Stripes and the Flags of the Fifty States*, 1970
Jonathan Stead

**Jonathan Stead**, ofte kalt **Jon Stead**, (født 7. april 1983 i Huddersfield, West Yorkshire) er en engelsk tidligere fotballspiller som spilte for flere engelske klubber i perioden 2002 til 2021.

Han var angrepsspiller og har blant annet spilt for Huddersfield Town AFC, Ipswich Town FC, Bristol City FC og Notts County FC.

Stead har spilt 11 landskamper og scoret ett mål for England U-21.

## Biografi
Jon Stead startet sin fotballkarriere i Huddersfield Town i 2002. Hans første obligatoriske kamp for klubben var den 10. august 2002 da Huddersfield tapte en ligakamp mot Brentford 2-0. Den 12. oktober 2002 laget han sine første mål for *the Terriers* da han noterte seg for to mål i 3-0 seieren over Notts County. Totalt ble det 6 mål på 42 ligakamper i hans første sesong i Huddersfield.

Med 16 ligamål for Hudderfield Town i første del av 2003/04-sesongen ble han en ettertraktet spiller for klubber høyere oppe i ligasystemet, og 2. februar 2004 gikk han til Blackburn Rovers for £1 250 000. Jon Stead spilte sin første kamp, og laget sitt første mål, for Rovers 7. februar 2004 da laget slo Middlesbrough 1-0.

Etter 16 måneder i Blackburn ble Sunderland Steads tredje klubb som profesjonell fotballspiller. Han skrev under for *the Black Cats* 13. juni 2005 i en avtale som medførte at Blackburn mottok £1 800 000 for han. Jon Stead debuterte for Sunderland den 13. august 2005 da laget hans tapte 3-1 mot Charlton Athletic. Han gjorde seg ikke bemerket som noen målscorer i sin debutsesong for klubben fra Tyne and Wear da hans første, og eneste mål denne sesongen kom mot Everton den 1. april 2006.

Da Roy Keane i august 2006 ble ny sjef i Sunderland førte dette til lite spilletid for Stead, og den 13. oktober 2006 skrev han derfor under på en 3-måneders låneavtale med Derby County. Hans første kamp for *the Rams* var 15. oktober 2006 da Derby tapte 3-1 mot Plymouth Argyle. Hans første mål for klubben fra Derbyshire kom 11. november 2006 i en ligakamp mot Coventry City. Etter 17 kamper og 3 mål for Derby returnerte Stead tilbake til Sunderland i januar 2007, men kort tid etter ble han solgt til Sheffield United for £750 000.

Jonathan Stead spilte sin første kamp for *the Blades* den 13. januar 2007 i en ligakamp mot Portsmouth, og kan scoret sitt første mål for United 30. januar 2007 i en ligakamp mot Fulham.

## Karriere som spiller

## Referanser


## Eksterne lenker
*
Nyzealandsk tegnspråk

**Nyzealandsk tegnspråk** (engelsk: *New Zealand Sign Language* eller *NZSL*) er det mest brukte språket blant døve i New Zealand. Det ble et offisielt språk i New Zealand i april 2006, ved siden av engelsk og maorisk, og er det eneste tegnspråket som har offisiell status likestilt med andre språk.

Det nyzealandske tegnspråket stammer fra det britiske tegnspråket, og kan teknisk sett anses som en dialekt av BANZSL (britisk, australsk og nyzealandsk tegnspråk). I likhet med andre naturlige tegnspråk ble nyzealandsk tegnspråk utviklet av og før døve mennesker, uten lingvistisk tilknytning til skrift- eller talespråk, og det er dermed fullt mulig for en bruker av språket å uttrykke det hen vil på språket. Det er ikke i slekt med amerikansk tegnspråk.

## Eksterne lenker
* Deaf Association of New Zealand
Desktop Window Manager

**Desktop Window Manager** (**DWM**) er tjenesten som i Windows Vista kontrollerer og oppdaterer  skjermen.

## Hvordan den virker
I den nye drivermodellen for Windows Vista, kalt WDDM, skriver/tegner applikasjonene ikke direkte til skjermen lenger. De legger all sin grafikk inn i buffere, som så skrives til skjerm av DWM tjenesten.
Det er DWM som står for den faktiske delingen av GPU mellom ulike applikasjoner som benytter denne direkte.

## Aero
Det er WDDM og DWM sammen som gjør det nye grensesnittet Aero mulig. 
DWM muliggjør blant annet følgende funksjonalitet:
*Live taskbar bilder av applikasjonens grensesnitt
*Live bilder av applikasjonens grensesnitt ved Windows Flip (Alt-Tab) og Windows Flip 3D (Windowstast-Tab)
*DPI skalering uavhengig av skjermoppløsning

## Eksterne lenker
* MSDN WDM
Østerriksk tegnspråk

**Østerriksk tegnspråk** (tysk: *Österreichische Gebärdensprache*) er tegnspråket som benyttes av døve i Østerrike. Det har vært lite forskning på språket, men det er klart at det er i slekt med tysk og sveitsisk tegnspråk. Det er også noe beslektet med fransk og russisk tegnspråk.
Tysk tegnspråk

**Tysk tegnspråk** (tysk: *Deutsche Gebärdensprache*) er det tegnspråket som blir brukt blant døve i Tyskland. Språket omtales ofte som DGS blant tyske døve. 

Det finnes ingen eksakte tall på hvor mange som bruker språket som morsmål, Universitetet i Gallaudet estimerte 50&nbsp;000 i 1986. Språket er ikke oppfunnet, men har utviklet seg naturlig gjennom hundrevis av år på lik linje med nasjonale talespråk. Østerriksk tegnspråk og sveitsisk tegnspråk viser slektskap med tysk tegnspråk.

## Tysk og tysk tegnspråk

Tysk tegnspråk har svært lite å gjøre med talt tysk. Språkene har svært forskjellig grammtikk, selv om tysk som det absolutt dominerende språket i landet har hatt en innflytelse på tysk tegnspråk. Et system som legger tegn til det tyske språket har blitt utviklet, kalt «Lautsprachbegleitende Gebärden», som betyr «lydgeleidende tegn». Det er sjelden i bruk som kommunikasjonsmiddel blant døve. Et annet system som manuelt kan representere tysk har også blitt utviklet, kjent som «Phonembestimmes Manuelsystem» (*fonetisk manualsystem*).

## Eksterne lenker

* Tysk tegnspråk leksika
Israels flyvåpen

**Heyl Ha'Avir** (hebraisk: זרוע האוויר והחלל, *Zroa HaAvir VeHaḤalal*) er det israelske flyvåpenet. Dette er en forsvarsgren som ligger under Israels forsvar.

Israels flyvåpen er regnet som et av de sterkeste i verden. Dagens materiell er i høy grad basert på amerikansk utstyr, mens det tidligere var fransk utstyr som dominerte.

## Materiell
Israel har gjerne satt egne navn på utstyr de har produsert selv på lisens (for eksempel Boeing AH-64 Apache), eller utstyr skreddersydd for dem (F-15, F-16). Listen for materiellet her er fra 2006 og er ikke uttømmende.

### Kampfly
* Lockheed Martin F-35 Lightning II (fra 6. desember 2017)
*McDonnell Douglas (nå Boeing) F-15 Eagle (A, B, C, D) (israelsk variant: *Baz 2000*) 
* F-15E Strike Eagle (israelsk variant: *I*)
* Lockheed F-16A, B, C, D, I
* Mazlat (Drone) 
* Socata TB-20 Trinidad («Pashosh» («Warbler»))
* Raytheon A36 Bonanza («Hofit»)
* Beechcraft King Air
* Israel Aircraft Industries «Tzukit»
* GROB G-120A «Snunit»
* Israel Aircraft Industries «Searcher» / «Searcher 2»

### Helikoptre
* Aerospatiale HH-65A («Dolphin»)
* AH-64 Apache (40 stk AH-64A «Peten», 3 stk AH-64D «Saraph»)  
* Eurocopter AS-565 Panther («Atalef»)
* Sikorsky Aircraft UH-60 Black Hawk («Yanshuf»)
* Yas'ur 2000

### Overtatt utstyr
*Fairchild F24R Argus
*Benes Mraz Sokol
*Heliopolis Gumhuria  
*Jakovlev Jak-11 "Moose"
*Mikojan-Gurevitsj MiG-17 "Fresco"
*Mikojan-Gurevitsj MiG-21 "Fishbed" 
*Mil Mi-8 "Hip"  
*Mikojan-Gurevitsj MiG-23 "Flogger" 
*Aérospatiale Gazelle SA-342

## Eksterne lenker
*
Todalen

**Todalen** kan vise til:

* Todalen (Aure) – ei bygd i Aure kommune i Møre og Romsdal
* Todalen (Surnadal) – ei bygd i Surnadal kommune i Møre og Romsdal
* Todalen (Svalbard) – en sørlig sidedal til Adventdalen på Spitsbergen
Miyavi

**Miyavi** (雅-miyavi-, født 14. september 1981 i Osaka, Japan) er en japansk artist og tidligere gitarist i bandet Dué le Quartz. 

Under Dué le Quartz-tiden var Miyavi også modell for blant annet Gothic & Lolita Bible. Etter at han gikk over til å bli soloartist i 2002, skiftet han navn fra Miyabi til Miyavi, og ga ut sitt første album, 'Gagaku'.

Den 25. mai 2007, under JRock Revolution, ble det annonsert at Miyavi er det fjerde medlemmet av bandet S.K.I.N., sammen med Gackt (Malice Mizer), Sugizo (Luna Sea) og Yoshiki (X Japan). Miyavi har nå forkortet navnet sitt til Myv. 

## Album
* Gagaku(【雅楽】-gagaku-) 31. oktober 2002
* Galyuu (雅-galyuu-流) 12. februar 2003
* Miyavizm (雅-miyavizm-主義) 1. juni 2005
* MYV☆POPS 2. august 2006
* Miyaviuta ~dokusou~ (雅-みやびうた-歌～独奏～) 13. september 2006
* 7 Samurai Sessions -We're Kavki Boiz- 18. juli 2007
* This Iz The Japanese Kabuki Rock 19. mars 2008

## Referanser


## Eksterne lenker
* 
* 
* 
* 
* Miyavi på Universal Records
* Kavki Boiz blog
«Troll»

**«Troll»** var en jager i tjeneste for den Norske Marinen fra 1908 til 1940, og siden 1945–1949. «Troll» ble bestilt sammen med «Draug» og «Garm», alle identiske. Jagerne ble bygget både fordi en trengte nye fartøyer, men også fordi fartøyet «Valkyrjen» viste seg for langsomt for oppgaven det var bygget for; nemlig å holde fremmede torpedofartøyer borte fra kysten. «Valkyrien» skulle holde fremmede torpedobåter borte fra norskekysten, og samtidig kunne opptre som et torpedobåt selv. «Valkyrjen» hadde en toppfart på 23 knop – Draug-klassen fikk en toppfart på 26,5 knop, og ble, ifølge kildene, mer manøvrerbare enn det Valkyrjen var.

Like etter den tyske invasjonen 9. april 1940, kom «Troll» i kamp med tyske bombefly i Sognefjorden, men kom fra kampen uten skader. «Troll» fortsatte patruljeringen i Sognefjorden og omegn, og lå den 3. mai i Florø. Planen var å ta fartøyet til England, men dette ble ikke gjennomført. 18. mai ble fartøyet overtatt av tyskerne, etter at to tyske armerte trålere hadde tatt seg inn til Florø. «Troll» ble så slept til Bergen, og ankom der den 20. mai. Fartøyet gjorde kort tjeneste for den tyske marinen, og ble siden ombygget til destillasjonsskip, for produksjon av destillert vann.

«Troll» ble overtatt av den norske marine igjen etter krigen, og skipet fikk i 1946 prefikset KNM foran navnet. I 1949 ble KNM «Troll» solgt til opphugging.

## Søsterskip
* KNM «Draug»
* KNM «Garm»

## Litteratur
* Viceadmiral C. Sparre (red.) (opplysninger hentet fra *Fartøier*, av kommandørkapt. Chr. Blom, underdirektør ved marinens hovedverfts skibsbyggeri): *Norges Sjøforsvar 1814–1914* Aschehoug 1914.
* Marius Thomassen: *90 år under rent norsk orlogsflagg*.
«Garm» (1913)

**«Garm»** var en jager i tjeneste for den norske marinen fra 1913 til 1940. «Garm» ble bestilt sammen med de identiske fartøyene «Draug» og «Troll». Jagerne ble bygget både fordi en trengte nye fartøyer, men også fordi fartøyet «Valkyrjen» viste seg for tregt for oppgaven det var bygget for, nemlig å holde fremmede torpedofartøyer borte fra kysten, altså en torpedobåtjager, og samtidig opptre som et torpedobåt selv. «Valkyrjen» hadde en toppfart på 23 knop – Draug-klassen fikk en toppfart på 26,5 knop, og ble, ifølge kildene, mer manøvrerbar enn det «Valkyrjen» var.

Ved krigsutbruddet lå «Garm» ved Herdla, en øy nordvest av Bergen. «Garm» fikk ordre om å forsøke å ta seg sørover mot Vatlestraumen for å torpedere den tyske invasjonsstyrken som kom inn fra Korsfjorden i sør. Torpedoskuddet mislyktes og «Garm» ble selv beskutt så heftig fra den tyske krysseren «Königsberg» at skipssjefen valgte å trekke seg ut av kampen. «Garm» fikk ingen skader, men seilte i stedet til Askvold, hvor den ankom kvelden 9. april. «Garm» ble beordret inn Sognefjorden, hvor den ble senket ved sin stasjon utenfor Bjordal om ettermiddagen, den 26. april 1940. Tyske bombefly slapp nærmere 30 bomber fra rundt 500 meters høyde mot jageren, og en av bombene traff «Garm» direkte. Dette utløste en voldsom eksplosjon, og jageren sank etter kort tid.

## Litteratur
* Viceadmiral C. Sparre (red.) (opplysninger hentet fra *Fartøier*, av kommandørkapt. Chr. Blom, underdirektør ved marinens hovedverfts skibsbyggeri): *Norges Sjøforsvar 1814–1914* Aschehoug 1914.
* Marius Thomassen: *90 år under rent norsk orlogsflagg*.
Anne av Storbritannia (1950)

**Anne av Storbritannia** (født 1950) er en britisk prinsesse. Hun er dronning Elizabeth II og prins Philips andre barn og eneste datter. Hun er fra 30. mai 2023 nummer 17 i arvefølgen til den britiske tronen. I 1987 fikk hun tittelen *[[Princess Royal]]*.

Prinsesse Anne har vært gift to ganger, første gang i 1973 med Mark Phillips. De har to barn, Peter Mark Andrew Phillips og Zara Anne Elizabeth Tindall. I 1992 giftet hun seg med Timothy Laurence.

## Stamtavle

## Referanser


## Eksterne lenker
* 
* 
* 
*
Salten Kraftsamband

**Salten Kraftsamband AS** (**SKS**) er en norsk kraftprodusent og kraftleverandør med hovedsete i Fauske kommune i Nordland.

Selskapet har 20 vannkraftverk med en middelproduksjon på 2,2 TWh.

Selskapet gikk i 1997 fra å være et rent produksjonsselskap til å også selge kraft til sluttbruker.

## Eierskap

SKS eies per 2023 av Bodø og Fauske kommuner, Nordlandskraft, Bodø pensjonskasse, Bodø Energi og Jämtkraft AB.

SKS overtok alle aksjer i Sjøfossen Energi AS i 2013.

## Kraftverk

## Referanser


## Eksterne lenker
* Salten Kraftsamband
* SKS om kjøp av Sjøfossen
* Gildeskål kommune om salg av Sjøfossen
«Draug» (1908)

«**Draug**» var en jager i tjeneste for Den norske marinen 1908–1944.

## Historie
«Draug» ble bestilt sammen med «Troll» og «Garm», alle identiske. Jagerne ble bygget både fordi en trengte nye fartøyer, men også fordi fartøyet «Valkyrjen» viste seg for tregt for oppgaven det var bygget for: nemlig å holde fremmede torpedofartøyer borte fra kysten, altså en torpedobåtjager, og samtidig opptre som en torpedobåt selv. «Valkyrjen» hadde en toppfart på 23 knop – «Draug»-klassen fikk en toppfart på 26,5 knop, og ble, ifølge kildene, mer manøvrerbare enn det «Valkyrjen» var.

Under første verdenskrig var «Draug» utkommandert som nøytralitetsvakt. Draug, under kommando av kaptein Thore Horve, var på nøytralitetsvakt med base i Haugesund 9. april 1940. Ved utbruddet av krigen ble «Draug» med i kampene ved kysten. «Draug» stoppet det tyske lasteskipet «Main» som skulle støtte den tyske landgangen i Bergen, utenfor Haugesund den 9. april 1940. Skipssjefen på «Draug», kaptein Horve, besluttet å føre begge fartøyene til England. «Main» ble under overfarten senket av egen besetning, og mannskapet herfra, på totalt 67 mann, ble tatt om bord i «Draug». I England ble Draug bygget om, blant annet ble skytset oppgradert til mer tidsriktige standarder, og en av skorsteinene ble fjernet. «Draug» tjenestegjorde videre som eskortefartøy for konvoier på østkysten av England, og ble først utrangert i november 1943.
Kaptein Horve ble tildelt Krigskorset med sverd i 1942.


File:HNoMS Draug (1908).jpg
File:HNoMS Draug (destroyer).jpg
File:George VI inspecting the crew of HNoMS Draug.jpg|Kong George VI besøker «Draug» i mai 1940
File:Crew of MTB 56 on board HNoMS Draug.jpg|Mannskap oktober 1941


## Søsterskip
* KNM «Troll»
* KNM «Garm»

## Litteratur
* Viceadmiral C. Sparre (red.) (opplysninger hentet fra *Fartøier*, av kommandørkapt. Chr. Blom, underdirektør ved marinens hovedverfts skibsbyggeri): *Norges Sjøforsvar 1814–1914* Aschehoug 1914.
* Marius Thomassen: *90 år under rent norsk orlogsflagg*.

## Eksterne lenker
* 
*
DWM

**DWM** har flere betydninger:

*Desktop Window Manager – Windows Vista tjeneste
*Dynamic window manager - Skrivebordsmiljø for vindussystemet X
*Deutsche Waffen und Munitionsfabriken – Tysk selskap
*Dragon Warrior Monsters – Japansk videospill
Danuta Kozon

**Danuta Kozon** (født 1975) er en polsk dirigent bosatt på Siggerud rett utenfor Oslo. Hun var dirigent av blandakoret Via Cantus siden det ble etablert i 1996. I to perioder har hun også dirigert St. Hallvard-guttene, først fra 1999 til 2000 og deretter fra 2003 til 2005. 
Danuta Kozon har diplomeksamen i korledelse og klaver fra Musikkakademiet i Warszawa. Hun har også kandidateksamen i kirkemusikk fra Norges musikkhøgskole i Oslo. Hun fikk kulturprisen i Frogn 2006 for sitt arbeid med musikk i kommunen, hvor hun også startet opp Det Norske Guttekoret.

## Referanser


## Eksterne lenker
* Danuta er budsjettvinner i Frogn
Boeing F/A-18E/F Super Hornet

**Boeing F/A-18E/F Super Hornet** er amerikansk, hangarskip-basert, multirollejagerfly utviklet fra Boeing F/A-18 Hornet.

For å komplementere F/A-18, og erstatte de aldrende Grumman F-14 Tomcat-flyene, planla US Navy en ny flytype. Man valgte da å utvikle F/A-18E/F Super Hornet, som er et større fly og kan bære større vekt. Flyet ble introdusert i 1999.

I motsetning til originalversjonen er ikke F/A-18E/F Super Hornet planlagt skiftet ut, men har derimot tatt over for Grumman F-14 Tomcat, Grumman A-6 Intruder/KA-6D og Lockheed S-3 Viking.

I tillegg har man en Super Hornet-versjon for elektronisk krigføring; **EA-18G Growler**, som skal ta over for EA-6B. Denne flytypen ble operativ i den amerikanske marine 22. september 2009.

* **F/A-18E** : Enseter konvensjonell Super Hornet
* **F/A-18F** : Toseter konvensjonell Super Hornet
* **EA-18G** :  Super Hornet for elektronisk krigføring

## Eksterne lenker
*
Flyprodusent

En **flyprodusent** er en industribedrift / konsern som produserer fly. Eksempler på flyprodusenter er Airbus, Boeing og Lockheed Martin. I Norge var Kjeller Flyfabrikk en flyprodusent fra 2012, mens Marinens flyvebaatfabrikk eksisterte fra 1915 til 1972 og produserte rundt 130 fly i perioden 1915–1940.

## Litteratur
*

## Eksterne lenker
* 
*
«Valkyrjen» (torpedobåtjager fra 1896)

**«Valkyrjen»** var et fartøy som gjorde tjeneste i den Norske Marine fra 1896 til 1922. Skipet var bygget for penger samlet inn av norske kvinner i begynnelsen av 1890-årene. Skipet ble så døpt «Valkyrjen», til ære for kvinnen. Skipet ble også kalt *Damenes Krigsskib* på grunn av dette.

«Valkyrjen»s var opprinnelig tiltenkt en rolle som torpedobåtjager, og skulle være i stand til å innhente og bekjempe fremmede makters torpedobåter, samtidig som den selv skulle kunne opptre som en torpedobåt. Fartøyet var med sine 23 knop for tregt til dette, og det er diskutabelt hvorvidt fartøyet hadde noen spesiell verdi for Marinen i det hele tatt. Det var derimot stor prestisje lagt ned i «Valkyrjen», og kommandoen ble ikke strøket før 27. september 1920. Med «Valkyrjen» fikk man også kunnskaper om hvorledes en *ikke* skulle bygge torpedobåtjagere, og jagerne i Draug-klassen ble bygget på bakgrunn av erfaringene man gjorde med «Valkyrjen». Fartøyet ble solgt i 1923, videre skjebne er ikke kjent. Inventaret i offisersmessen ble tatt vare på og er i dag utstilt i Marinemuseet på Karljohansvern i Horten.

## Litteratur
* Viceadmiral C. Sparre (red.) (opplysninger hentet fra *Fartøier*, av kommandørkapt. Chr. Blom, underdirektør ved marinens hovedverfts skibsbyggeri): *Norges Sjøforsvar 1814–1914* Aschehoug 1914.
* Marius Thomassen: *90 år under rent norsk orlogsflagg*.
* Odd G. Engdal: "Norsk marinehistorisk atlas 900-2006". Vigmostad Bjørke 2006.
James Simon Galerie

**James Simon Galerie** er et planlagt nytt besøkssenter på Museumsinsel i Berlin. Det er en futuristisk bygning tegnet av David Chipperfield, og oppkalt etter kunstmesenen James Simon (1851–1932), som gav museene på Museumsinsel store gaver.

Bygningen vil ta imot de besøkende og tilby dem orientering i museumsanlegget. Den vil også inneholde auditorium, mediesenter, rom for midlertidige utstillinger, bokhandel, kaféer og restauranter.

Chipperfields første utkast til bygningen møtte massiv kritikk, noe som førte til at Chipperfield omarbeidet planene fullstendig for at bygningen skal passe inn blant de andre bygningene på Museumsinsel.

## Eksterne lenker
* James Simon-Galerie
* Bilder av James Simon Galerie
Daja kraftverk

**Daja kraftverk** er et vannkraftverk som utnytter fallet mellom Kjelvatnet og Dajavatn i Sulitjelma på 151 meter. 

Kraftverket ble bygget i 1958 av Balmi Kraftlag hvor Sulitjelma gruber var hovedaksjonær med 60% og det som senere skulle bli Salten kraftsamband eide 40%. 
I 1983 falt bergverkskonsesjonen til staten og dermed også eierskapet til vassdraget. SKS drev kraftverket på vegne av staten fram til 1997 hvor de fikk kjøpt statens andel i anlegget.

Grunnet den tidligere gruvevirksomheten i Sulitjelma og håp om ny drift er det fortsatt en klausul om inntil 30 GWh/år skal kunne brukes til selvkostpris ved eventuell ny gruvedrift.

Kjelvatnet suppleres med lukeregulert overføring fra Balvatnet, samt Dorrovann.

Dajavatn er for en liten dam å regne, slik at produksjonen må koordineres med Fagerli kraftstasjon som utnytter fallet fra Dajavatn og ned til Langvatnet.

Kraftverket har i dag en nominell årsproduksjon på 157 GWh fra et nedslagsfelt på 404,6 km².

Eier og operatør er Salten kraftsamband.

## Referanser


## Eksterne lenker
* 
* NVE vannkraftdatabase
* SKS produksjon
Draug-klassen

**Draug-klassen** var en norsk jager-klasse, konstruert på bakgrunn av erfaringene man gjorde med «Valkyrjen». Jagerne var konstruert for å opptre som torpedobåtjagere, men samtidig kunne gjøre en torpedobåts oppgave. 

Fartøyene hadde et deplasement på ca. 500 tonn, var 69 meter lange, 7,3 meter brede og 2,9 meter dypgående. 

## Fartøyer
Tre fartøyer ble bygget: 
*«Draug» (1910&ndash;1943)
*«Troll» (1912&ndash;1949)
*«Garm» (1913&ndash;1940)

## Spesifikasjoner

Fartøyene er identiske, bortsett fra Garm som har et noe annerledes maskineri enn de to øvrige. 

*Deplasement: 500 tonn
*Dimensjoner: 
**Lengde: 69 meter
**Bredde: 7,3 meter
**Dypgående: 2,9 meter
*Mannskap: 76 mann
*Hastighet: 27 knop
*Rekkevidde: – 
*Framdrift: Triple ekspansjonmaskiner, 8000 I.hk ved 340 o/min. (Garm: 2 stk. Germania dampturbiner, 8000 I.hk ved 720 o/min)
*Våpen»
**6 stk 76 mm HK
**3 stk. torpedokanoner

## Litteratur
* Viceadmiral C. Sparre (red.) (opplysninger hentet fra *Fartøier*, av kommandørkapt. Chr. Blom, underdirektør ved marinens hovedverfts skibsbyggeri): *Norges Sjøforsvar 1814–1914* Aschehoug 1914.
* Marius Thomassen: *90 år under rent norsk orlogsflagg*.
Hurtigskytende kanon

**Hurtigskytende kanon** (**HK**) er en type kanon, i dag delvis avløst av betegnelsen maskinkanon. HK er dog en kanontype som ikke nødvendigvis deler den samme skuddtakten som en maskinkanon – «hurtigskytende kanon» ble helst brukt om kanoner som ble ladet bakfra, og brukte granater i stedet for tidligere tiders konvensjonelle kanonkule og kruttpøs. Kanonen kunne med dette lades hurtig, og dermed fyre av flere skudd per minutt enn en vanlig, eldre, forladekanon.
Stonewall Jackson

**Thomas Jonathan «Stonewall» Jackson** (21. januar 1824 &ndash; 10. mai 1863) tjenestegjorde som generalmajor for Amerikas konfødererte stater under den amerikanske borgerkrigen fra 1861 til 1863. Han er spesielt godt husket for «The Valley Campaign», og «First bull run», der han fikk kallenavnet sitt, Stonewall. Da han og hans tropper ankom slagområdet, sa en annen sydstatgeneral, Bernard Elliot Bee, «*There stands Jackson like a stone wall. Rally behind the Virginians*». Han ble drept av sine egne tropper i 1863, etter en rekogniseringstur. Da han ble gravlagt, lå sydstatsflagget, Stars and Bars, oppå kista. Flagget ble etter det kalt «The Stonewall Jackson Flag».

## Referanser


## Eksterne lenker
*
Harmonien

**Harmonien** kan vise til:
* Bergen filharmoniske orkester (BFO)
* Harmonien (bygning), et trepalé i Trondheim, ca. 1773–1942
* Klubselskabet Harmonien, en herreklubb i Trondheim, stiftet 1813
Fagerli kraftstasjon

**Fagerli kraftstasjon** eller **Fagerli kraftverk** er et vannkraftverk i Nordland. Verket utnytter et 232 meter høyt fall mellom Dajavatn og Langvatnet i Sulitjelma. 

Kraftverket har i dag en nominell årsproduksjon på 252 GWh, og eies og drives av Salten kraftsamband. Fagerli var det første kraftverket bygget av Salten kraftsamband, i samarbeid med Sulitjelma Gruber.

Dajavatns eget nedbørfelt er på bare 5,7 km², og produksjonen må derfor koordineres med Daja kraftverk, som utnytter fallet fra Kjelvatnet og ned til Dajavatn, og som står for mesteparten av tilsiget til vatnet.

Fagerli gamle kraftstasjon ble bygget allerede i 1893, som et av Norges første vannkraftverk.

## Referanser


## Kilder
* 
* NVE vannkraftdatabase
* SKS produksjon
Northrop Grumman

**Northrop Grumman Corporation** er et amerikansk industrikonsern som hovedsakelig produserer forsvarsmateriell. Konsernet oppstod i 1994 da Northrop Corporation kjøpte Grumman Aircraft Engineering Corporation. Hovedkontoret ligger i Los Angeles, California.

## Northrop Grumman i Norge

### Park Air Systems
Northrop Grumman eier Park Air Systems, som produserer hovedsakelig sivilt utstyr for flysikringstjeneste. Park Air Systems har ca. 200 i Peterborough, Storbritannia.
Park Air Systems i Norge ble solgt til Indra Sistemas SA i 2012 og skiftet navn til Indra Navia.

### Sperry Marine
Northrop Grumman Sperry Marine, produserer utstyr for skipsfart som radarer, gyrokompasser og navigasjonsutstyr for sivile og militære formål. Sperry Marine har salgskontor i Bergen og Oslo.

## Produkter
### [[Northrop]] fra tidligere
**Store fly**
* Northrop B-2 Spirit
* E-3 Sentry (kun radaren)

**Nyere jagerfly**
* Northrop YF-23 Black Widow II : ble vraket for F-22 Raptor, (Y står for testfly)
* Northrop F-20 Tigershark : ble vraket
* Northrop YF-17 Cobra : ble vraket for General Dynamics F-16 Fighting Falcon. YF-17 dannet imidlertid grunnlaget for  Boeing F/A-18 Hornet, (Y står for testfly)

**Eldre jagerfly**
* Northrop F-5 Freedom Fighter

### [[Grumman]] fra tidligere
* Grumman F-14 Tomcat
* Grumman F-11 Tiger
* Grumman HU-16 Albatross

### Park Air Systems
* PAE T6 : Radio for flykontrolltjeneste

## Se også

* Northrop Grumman Shipbuilding
* Northrop Grumman Shipbuilding Newport News
* Northrop Grumman Ship Systems

## Referanser


## Eksterne lenker
*
BAE Systems

**BAE Systems plc** er et britisk industrikonsern med hovedkvarter i Farnborough i England. Konsernet har interesser over hele verden, spesielt i Nord-Amerika. BAE Systems er verdens tredje største forsvarsbedrift og den største i Europa. Selskapet ble stiftet 30. november 1999 gjennom en sammenslåing, verdt 7,7 milliarder pund, av to britiske selskaper – Marconi Electronic Systems, som hadde vært forsvars- og skipsbyggingsavdelingen til General Electric Company, og forsvarsbedriften British Aerospace (BAe).

BAE er etterfølgeren til mange kjente fly- og elektronikkprodusenter, inkludert Marconi Company, verdens første utvikler og produsent av radioutstyr; A.V. Roe and Company, en av verdens første flyprodusenter; de Havilland, produsenten av verdens første rutefly med jetmotor som DH.125 Jet Dragon (senere «Hawker Siddeley HS.125» til 1977, og etterpå British Aerospace BAe 125); British Aircraft Corporation, samarbeidspartner i Concorde-prosjektet og Supermarine, produsenten av Spitfire.  BAE har etter hvert solgt seg ut av fastlandseuropa til fordel for å investere i USA. Siden opprettelsen har selskapet solgt sine aksjer i Airbus, EADS Astrium, Alenia Marconi Systems og Atlas Elektronik.

BAE Systems er involvert i flere større forsvarsprosjekter, inkludert F-35 Lightning II, Eurofighter Typhoon, Saab 39 Gripen, og Royal Navys Queen Elizabeth-klasse hangarskip.  Selskapet har vært gjenstand for kritikk, både generell kritikk i forbindelse med at de produserer våpen, og spesifikke beskyldninger om uetisk og korrupt forretningsdrift, inkludert Al Yamamah-kontraktene med Saudi-Arabia som har skaffet BAE og dets forgjengere £43 milliarder under tyve år.  Etikkrådet i Statens pensjonsfond har utelukket selskapet fra sine investeringslister.

## Prosjekter
BAE har deltatt i mange forsvarsprosjekter, de fleste initiert av bestillinger fra det britiske forsvaret:
* F-35
* Eurofighter Typhoon
* Panavia Tornado
* Hawker Siddeley Harrier-flyene
* Saab 39 Gripen
* Queen Elizabeth-klassen (De 2 nye hangarskipene til Storbritannia).
* Stridsvognen Challenger 2
* SA80 – skytevåpenklasse.

## Referanser


## Eksterne lenker
* 
* BAE Systems på corporatewatch.org.uk (engelsk)
* The Guardian: ''The BAE files'' (engelsk)
Partnair

**Partnair** var et norsk charterselskap som ble etablert i 1985 ved en sammenslåing av flere selskaper, deriblant Nor-Fly Charter. Selskapet hadde hovedbase på Fornebu. Flyselskapet opererte en flåte bestående av Beechcraft King Air, Cessna 550 Citation II og Convair 580; hovedsakelig i Ad hoc markedet med oljeindustrien som primærkunder. 

Selskapet opphørte kort tid etter at ett av flyene, en Convair CV-580, LN-PAA styrtet i Skagerrak den 8. september 1989.

Kort tid etter konkursen oppsto «nye Partnair». Dette ble starten til det som senere ble til Air Stord

## Flåte
* Beech King Air-100
* Beechcraft Super King Air-200
* Cessna 550 Citation II
* Convair CV-580

## Referanser
Checkpoint Bravo

**Checkpoint Bravo** var den amerikanske betegnelsen på den amerikanske delen av kontrollpunktet på grenseovergangen Dreilinden-Drewitz mellom tidligere DDR og Vest-Berlin. Checkpoint Bravo var et av tre kontrollpunkt  som ble benyttet av de allierte i det delte Tyskland. Det har navn etter bokstaven «B» i et militært fonetisk alfabet, altså «Kontrollpunkt B». Tilsvarende fantes også Checkpoint Alpha (Kontrollpunkt A) på  grenseovergangen Helmstedt-Marienborn mellom tidligere Vest- og Øst-Tyskland, og det mest kjente Checkpoint Charlie (kontrollpunkt C) i Friedrichstrasse på grenseovergangen mellom tidligere Vest- og Øst-Berlin.
## Eksterne lenker
*
Benair

**Benair AS** er et søsterselskap av det danske flyselskapet Ben Air. Selskapets hovedbase ligger i Oslo. Flyselskapet har i alt 3 fly av typen Cessna 208.

## Eksterne lenker
Benair AS, offisiell nettside
Inspektør

En **inspektør** kan være betegnelse for ulike yrker eller stillinger: 
** [[Undervisningsinspektør]] ved en utdanningsinstitusjon
** Politiinspektør ved en juridisk institusjon
Bergen Air Transport

**Bergen Air Transport** er et flyselskap med hovedbase på Bergen lufthavn, Flesland. Selskapet ble etablert i 1998 og opererte inntil 24. april 2017 flyruten mellom Bergen og Notodden lufthavn, tillegg til charteroperasjoner og frakt. Selskapet opererer i dag ingen fly, og er et konsulentselskap.

## Historie
Bergen Air Transport ble etablert i 1998, og startet flyginger året etter. De første operasjonene ble utført med et Cessna 421B-fly, men dette ble i 2000 erstattet med en Cessna 421C som kunne frakte 6 passasjerer. Dette gjorde at selskapet kunne frakte passasjerer på ruten Bergen - Notodden. I 2000 hadde selskapet 11 årsverk og en omsetning på 2,6 millioner kroner. 

Ruten Bergen – Notodden ble i begynnelsen operert fire ganger ukentlig, men økte året etter til fem. Totalt reiste 1 500 passasjerer med selskapet dette året. I 2002 la selskapet frem planer om å etablere en ny rute fra Notodden til Kristiansund. Disse planene ble skrinlagt grunnet liten interesse for ruten. 

En hangar for Bergen Air Transport ble bygget på Bergen lufthavn i 2003. Året etter ble selskapets ene fly erstattet med en Cessna 441. Dette flyet ble igjen solgt i 2006 da selskapet gikk til innkjøp av to Beech King Air 200. 

Den 20. november 2003 ble Notodden lufthavn stengt for all rutetrafikk da flyplassen ikke tilfredsstilte Luftfartstilsynets sikkerhetskrav. Ruten ble da omlagt til Skien lufthavn, Geiteryggen. Selskapet investerte 500 000 kroner i utbedringen av Notodden lufthavn, og sammen med lokalsamfunnets bidrag på 1,2 millioner kroner var det nok til å ruste opp lufthavnen, slik at selskapet fortsatt kunne fly der. Men det skulle kun gå ett år før det oppstod nye problemer med selskapets drift på Notodden. Lufthavnen manglet innflygingslys, og ytterligere 200 000 kroner måtte investeres i lufthavnen for at selskapet skulle kunne fortsette drift.

I 2007 bygde selskapet en hangar på Notodden lufthavn. Samtidig gikk selskapet til innkjøp av sitt første jetfly, en Cessna Citation. Selskapet sluttet med ruten Bergen - Notodden 24. april 2017, og Airwing er nå den eneste operatør på denne ruten..

Selskapet opererte i 201 tre fly; to 12-seters turbopropfly av typen Beech King Air 200, og én 6-seters jetmaskin av typen Cessna Citation CJ2+. Selskapet hadde 10 ansatte og fokuserte på airtaxi/charterflygninger og gjorde i 2013 over 200 oppdrag til og fra destinasjoner i hele Europa. Selskapet omsatte i 2013 for 26,8 millioner norske kroner.

## Referanser


## Eksterne lenker
* Bergen Air Transport, offisiell nettside